**NERINGOS SAVIVALDYBĖS ADMINISTRACIJOS**

**ŠVIETIMO IR SPORTO SKYRIAUS**

**2021 METŲ VEIKLOS PLANAS**

***Veiklos kontekstas***

Švietimo ir sporto skyrius yra Neringos savivaldybės (toliau – Savivaldybė) administracijos padalinys, atliekantis viešojo ir vidaus administravimo funkcijas. 2021 metais Švietimo ir sporto skyriuje (toliau – skyrius) dirba 4 valstybės tarnautojai: švietimo ir sporto skyriaus vedėjas ir trys vyriausieji specialistai (švietimo, sporto ir valstybinės kalbos tvarkytojas). Valstybės tarnautojai vykdo jiems pareigybės aprašymais ir skyriaus nuostatais pavestas funkcijas ir pareigas.

Skyriaus paskirtis – dalyvauti formuojant savivaldybės švietimo ir sporto politiką, teisės aktų nustatyta tvarka vykdyti švietimo, sporto viešąjį administravimą savivaldybės švietimo įstaigose, prižiūrėti kitų savivaldybės įstaigų, kuriose organizuojamas vaikų ir suaugusiųjų neformalusis švietimas, vaikų užimtumas, šios srities veiklą bei atlikti valstybinę (valstybės perduotą savivaldybei) funkciją – valstybinės kalbos vartojimo ir taisyklingumo kontrolę.

Skyriaus veiklą, įgyvendinant valstybės švietimo ir sporto politiką, koordinuoja Švietimo, mokslo ir sporto ministerija, įgyvendinant valstybinės kalbos vartojimo ir taisyklingumo kontrolės funkciją – Valstybinė kalbos inspekcija prie Kultūros ministerijos.

# *Svarbiausi skyriaus uždaviniai*

* + įgyvendinti Lietuvos Respublikos įstatymus, Lietuvos Respublikos Vyriausybės nutarimus, Švietimo, mokslo ir sporto ministro, Kūno kultūros ir sporto departamento generalinio direktoriaus, Valstybinės kalbos komisijos viršininko įsakymus, Valstybinės lietuvių kalbos komisijos nutarimus, Tarybos sprendimus, mero potvarkius, Administracijos direktoriaus įsakymus ir kitus teisės aktus, reglamentuojančius valstybinę švietimo, sporto bei valstybinės kalbos vartojimo politiką;
	+ savivaldybės lygmenyje organizuoti, prižiūrėti ir tobulinti Tarybai pavaldžių įstaigų vykdomą ikimokyklinį ir priešmokyklinį vaikų ugdymą, vaikų, jaunimo ir suaugusiųjų pradinį, pagrindinį ir vidurinį ugdymą, vaikų ir suaugusiųjų neformalųjį švietimą, vaikų užimtumą, švietimo bei sporto paslaugas teikiančių savivaldybės įstaigų veiklą; įgyvendinant bendruosius šalies ir savivaldybės politikos nuostatus, numatyti šių sričių strategiją;
	+ kontroliuoti Neringos savivaldybės teritorijoje valstybinės kalbos vartojimą ir taisyklingumą, konsultuoti asmenis valstybinės kalbos vartojimo ir taisyklingumo klausimais, vykdyti valstybinės kalbos vartojimo ir taisyklingumo informacinę ir šviečiamąją veiklą;
	+ dalyvauti rengiant ir įgyvendinant trumpalaikes ir ilgalaikes programas, realizuojančias savivaldybės strateginės plėtros plane įtvirtintas nuostatas, teikti ataskaitas apie minėtų programų įgyvendinimą;
* informuoti visuomenę ir valstybės institucijas apie švietimo, sporto ir valstybinės kalbos vartojimo būklę savivaldybėje

***2021 metų skyriaus pagrindiniai uždaviniai ir veiklos***

**Švietimo srityje:**

1. Organizuoti Švietimo įstaigų strateginių planų, metinių veiklos planų, ugdymo planų rengimą, analizės, vertinimo atlikimą ir pateikimą derinimui.
2. Atlikti švietimo įstaigų vadovų metinės veiklos užduočių kartu su siektinais veiklos rezultatais ir jų vertinimo rodikliais ataskaitų analizę bei pateikti savivaldybės merui rekomendacijas dėl švietimo įstaigų vadovų metinių užduočių vadovams nustatymo.
3. Parengti ir teikti savivaldybės tarybai tvirtinti Neringos savivaldybės mokinių pažangos skatinimo tvarkos aprašą.
4. Parengti ir teikti administracijos direktoriui tvirtinti Būsto nuomos ar jo išlaikymo išlaidų dalinės kompensacijos skyrimo mokiniams, tęsiantiems mokslus pagal vidurinio ugdymo programą kitos savivaldybės bendrojo ugdymo mokykloje, kai Neringos savivaldybės tarybos sprendimu nesudaroma trečioji ir (ar) ketvirtoji gimnazijos klasė, tvarkos aprašą.
5. Parengti Neringos savivaldybės bendrojo ugdymo mokyklų 2021–2025 metų tinklo pertvarkos projektą.
6. Parengti Neringos savivaldybės nesimokančių vaikų apskaitos tvarkos aprašą, atlikti nesimokymo priežasčių analizę ir tikslinimą NEMIS sistemoje.
7. Koordinuoti valstybinių lietuvių kalbos ir literatūros, matematikos, anglu kalbos, informacinių technologijų brandos egzaminus savivaldybėje, organizuoti brandos egzaminų ir pagrindinio ugdymo pasiekimų patikrinimų vykdymą.
8. Finansuoti FŠPU programas mokymo lėšomis.
9. Organizuoti Neformaliojo vaikų švietimo programų vykdymą Neringos savivaldybėje.
10. Tikslinti Mokinių registro, Pedagogų registro, Švietimo ir mokslo institucijų registro, Nelankančių ir nesimokančių mokinių registro, Neformaliojo švietimo programų registro, Švietimo valdymo informacinėse sistemose duomenis.
11. Tobulinti profesines ir bendrąsias pedagogų kompetencijas.
12. Įgyvendinti ugdymo programų švietimo įstaigose rėmimą.
13. Organizuoti Motyvavimo ugdymui(si) sistemų sukūrimą bei tobulinimą.
14. Koordinuoti Neformaliųjų ugdymo programų suaugusiesiems parengimą ir įgyvendinimą.
15. Analizuoti ir rengti švietimo įstaigų ugdymą reglamentuojančius teisės aktus ir kitus dokumentus.
16. Skatinti ugdymo kokybės gerinimą, atliekant stebėseną mokyklose.
17. Koordinuoti SVP Ugdymo ir sporto veiklos programos priemonių įgyvendinimą.

**Sporto srityje:**

1. Parengti ir pateikti ne mažiau nei vieną paraišką nacionaliniams fondams dėl finansavimo gavimo.
2. Tobulinti sporto srities dokumentų rengimo interneto platformą, leidžiančią greitai ir patogiai rengti dokumentus.
3. Atnaujinti esamą ir sukurti naują sporto infrastruktūrą.
4. Atnaujinti ir įrengti aktyvaus poilsio, laisvalaikio ir sporto zonas.
5. Organizuoti sporto renginius ir propaguoti sporto veiklą.

**Valstybinės kalbos srityje:**

1. Atlikti valstybinės kalbos vartojimo ir taisyklingumo kontrolės funkcijas pagal Valstybinei kalbos inspekcijai pateiktą planą.
2. Informuoti, edukuoti savivaldybės administracijos darbuotojus ir visuomenę apie valstybinės kalbos vartojimo aktualijas, papildant Neringos savivaldybės interneto svetainėje esančios skilties Valstybinė kalba skyrelio Metodinius patarimus naujomis rekomendacijomis.
3. Parengti Neringoje dirbančioms maitinimo įstaigoms atmintinę su kalbos vartojimo patarimais ir dažniausiai pasitaikančiomis klaidomis, sudarant valgiaraštį.
4. Sukurti 12 stilistiškai vieningų „atmintukų“ su tiksliais, trumpais ir naudingais kalbos vartojimo patarimais, taisyklėmis, aktualiais pavyzdžiais.
5. Tęsti Neringos savivaldybės administracijos interneto svetainės skiltyje Valstybine kalba sukurto skyrelio „Ar žinote, kad?“ pildymą, pateikiant įdomią, patrauklią ir naudingą lingvistinę, kultūrinę informaciją, susijusią su Kuršiu nerija.

Švietimo ir sporto skyriaus vedėja Asta Baškevičienė